open-index/open-wikipedia-markdown huggingface dataset:
Kiribath

**Kiribath** er en srilankisk matrett bestående av kiri (melk) og bath (ris). Ved siden av serveres gjerne en chilirett eller noe søtt. For å få rett konsistens er det riktige å bruke en tykk kokosmelk , for å få en mer dominerende smak enn hvis man bruker vanlig kumelk. Kokosmelk er også lettere å få tak i på Sri Lanka, noe som man ser igjen i andre indiske og srilankiske matretter, der det brukes utelukkende kokosmelk.

## Bruk
Kiribath kan brukes som en siderett, eller som hovedrett i en middag. Det er vanlig å servere kiribath til frokost den første dagen i måneden, og til den tamilske og singalesiske nyttårsfeiringen. Det er også vanlig å servere kiritbath i bryllup, bursdager og ved andre feiringer. Som middag serveres den gjerne med noe sterkt, men til fest er det mer vanlig med noe søtt til. 

## Referanser
Olavi Rove

**Olavi Rove** (født 29. juli 1915 i Helsingfors, død 22. mai 1966 i Helsingfors) var en finsk turner som deltok i de olympiske leker 1948 i London og 1952 i Helsingfors.

Rove ble olympisk mester i turn under Sommer-OL 1948 i London. Han var med på det finske laget som vant lagkonkurransen for menn foran Sveits og Ungarn. Han vant også en sølvmedalje i hopp, han kom på andreplass bak sin landsmann Paavo Aaltonen.

## OL-medaljer
* 1948  London -  **Gull** i turn, lagkonkurranse, menn  Finland
* 1948  London -  Sølv i turn, hopp 
* 1952  Helsingfors -  Bronse i turn, lagkonkurranse, menn  Finland

## Eksterne lenker
*
Stordalselva (Åfjord)

**Stordalselva** renner fra Tekssjøen og ut i Åfjorden ved Årnes i Åfjord kommune. Den er ca. 27 km lang, medregnet Stordalsvatnet som er ca. 7 km. Elva er del av vassdraget med samme navn, sammen med Reinsjøelva og noen korte delsetrekninger danner den vassdragets hovedelv, denne er 48,5 km lang. Vassdraget har et nedbørsfelt på 228 kvadratkilometer.

Like før munningen løper elva sammen med Norddalselva. Fra Stordalsvatnet og ned til utløpet er det ca. 2 km, og midt på denne strekningen ligger Støvelfossen, som er et populært fiskested. Stordalselva er kjent for å være blant Norges bedre lakseelver. Ved nedre del av elva ligger Fredmoen, et laksefiskemuseum som fra starten av 1900-tallet var feriested for engelske sportsfiskere. På sin vandring i vassdraget får laksen hjelp av fem laksetrapper. I laksetrappa ved Støvelfossen er det montert et telleapparat for å holde kontroll med oppgangen av fisk. I tillegg til laks er det mye sjøørret i elva.

## Referanser
Titlestad

**Titlestad** er en grunnkrets og et boligområde ved tettstedet Fanahammeren i Fana bydel i Bergen kommune, beliggende øst for Stendavatnet og nordøst for Fana kirke. Grunnkretsen hadde 1 695 innbyggere 1. januar 2009, og et areal på 2,86 km², hvorav 0,21 km² er ferskvann. Titlestadveien er hovedveien gjennom området.
23. serierunde i 2. divisjon avdeling 4 2009

**23. serierunde i 2. divisjon avdeling 4 2009** startet 3. oktober og ble avsluttet med tre kamper 5. oktober.

## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Oxwich Castle

**Oxwich Castle** er walisisk festning fra middelalderen som ligger på skogsbelagte odden med utsyn over Oxwichbukta sør for Gowerhalvøya i Wales.

Selv om festningen ligger på det samme stedet som en tidligere befestning er dette mer et slott enn festning ved å være et storstilt landgods i Tudorstil med borggård. Som et produkt av de fredfylte 1500-tallet ble Oxwich bygget av sir Rice Mansel for å gi luksuriøs bekvemmelighet og bosted. Han ga den etterligning av en militær porthvelving komplett med familiens våpenskjold. Hans arbeid var begrenset til den sørlige blokken og var fullført mellom 1520-tallet og tiåret etter. Ved Mansels død overtok hans sønn Edward Mansel eiendommen og mellom 1560 og 1580 skapte han en langt mer storstilt fleretasjes bygning som inneholdt en imponerende herresete og en elegant langhall i fasjonabel elisabethansk arkitektur. Tårnet på seks etasjer i sørøst som fortsatt står var antagelig for boliger av familien og tjenerne. Etter familien flyttet ut på 1630-tallet forfalt slottet  og den sørlige blokken ble benyttet som et våningshus.

Bygningen er i dag bevart av Cadw (walisisk etat med ansvar for fortidsminner).

## Referanser


## Eksterne lenker
* llanegwad-carmarthen
* Detaljer og foto 
* Detaljer og foto
* Visitors' report
* www.geograph.co.uk : foto av Oxwich castle og omgivelsene
Vikatunnelen (Namsos)

**Vikatunnelen** er en tunnel på fylkesvei 769 i Namsos kommune i Trøndelag. Tunnelen er 600 meter lang og ble åpnet som en del av Namdalsprosjektet i 2004.

## Se også

*Veitunneler i Norge
*Undersjøiske veitunneler i Norge
Limay (elv)

**Limay** er en stor elv nordvest i Patagonia, Argentina. Den har utspring fra innsjøen Nahuel Huapi og renner i et meanderende løp over 380 kilometer, mens den får tilløp fra flere sideelver, som Traful, Pichileufú og Collón Curá. Den renner sammen med Neuquén og danner Río Negro nær byen Neuquén.

Elva utgjør grensen mellom provinsene Río Negro og Neuquén. Elva er klar og dyp, og har stor vannføring. Nedbørfeltet på 61&nbsp;723 km² omfatter alle elver og sjøer i regionen.

Det er fem større vannkraftverk i elva: Alicura-demningen, Piedra del Águila, Pichi Picún Leufú, El Chocón, og Arroyito. Sammen med Cerros Colorados-komplekset i Neuquén produserer disse verkene mer enn en fjerdedel av landets vannkraft.

## Kilder
*Colbert E. Cushing, Kenneth W. Cummins, G. Wayne Minshall: *River and Stream Ecosystems of the World: With a New Introduction*. University of California Press 2006, ISBN 0520245679, S. 280ff (eingeschränkte Online-Version (Google Books))
* Argentour  — *Río Limay*
* ''Pescando con Mosca en la Patagonia Argentina''
* medioambiente.gov.ar — Hydrological basins of Argentina.
* mecon.gov.ar — Provincial Economic Overview, Neuquén, August 2005.

## Eksterne lenker
*
Stop Huntingdon Animal Cruelty

**Stop Huntingdon Animal Cruelty (SHAC)** er en global kampanje som jobber for å legge ned Huntingdon Life Sciences (HLS); Europas største dyreforsøkslaboratorium. HLS tester medisinsk og ikke-medisinske stoffer på rundt 75000 dyr hvert år, alt fra rotter til primater blir brukt. HLS har vært gjenstand for fem store lekkasjer eller undercover undersøkelser av aktivister og journalister siden 1989.

SHAC ble startet i november 1999 av de britiske dyrerettighetsaktivistene Greg Avery, Heather Jakob og Natasha Dellemagne etter at videoopptak filmet i hemmelighet inne hos HLS i 1997 av PETA ble sendt på britisk TV. Opptakene viste personalet riste, slå og skrike til hunder (beagle) i et av  HLS' laboratorium. De ansatte ble oppsagt og tiltalt, og HLS Home Office's lisens til å utføre dyreforsøk ble opphevet i seks måneder. PETA stoppet protestene mot HLS etter å ha blitt truet med søksmål, og SHAC overtok kampanjen ved bruk av flat struktur.

SHAC går frem ved å peke ut alle som har tilknytning til HLS og oppfordrer dem til å kutte ut forbindelsen de har. Dette har de lykkes med i så stor grad at HLS er i en økonomisk krise pga. kunder som trekker seg og banker som ikke vil gi dem lån. 

## Bakgrunn

HLS tester husholdningsprodukter, rengjøringsmidler, plantevernmidler, ugressmidler, kosmetikk, tilsetningsstoffer i mat, kjemikalier til bruk i industri og legemidler. HLS bruker rundt 75000 dyr hvert år, deriblant rotter, kaniner, griser, hunder og primater (silkeaper, aper og villfangete bavianer).

HLS har vært gjenstand for fem store lekkasjer eller undercover undersøkelser av aktivister og journalister: Sarah Kite for *British Union for the Abolition of Vivisection (BUAV)* i 1989, Zoe Broughton for Channel Four i 1996, Michelle Rokke for People for the Ethical Treatment of Animals (PETA) i 1997, Lucy Johnston for' 'The Daily Express* i 2000, og i 2001 ble interne rapporter og dokumenter lekket anonymt til SHAC.

En dagbok skrevet av Sarah Kite fra BUAV, som jobbet undercover for HLS i åtte måneder i 1989, hevdet at HLS arbeidere rutinemessig mishandled dyrene, skrek til dem, kastet dem inn i burene sine, og latterliggjorde dyrene da de led i forsøkene. I 1997 filmet reporter Zoe Broughton undercover på innsiden av HLS etter å ha fått seg en jobb som labtekniker, og kom ut med opptakene som viser valper slås og ristes. Et år senere filmer PETA på innsiden av HLS i New Jersey. De får bilder av en [[viviseksjon]] av en apekatt, der teknikeren uttrykker bekymring for om dyret er tilstrekkelig bedøvet.

Ifølge Mark Matfield i *Research Defence Society'', en pro-dyreforsøk lobbygruppe i Storbritannia, mistet HLS en stor del av virksomheten etter disse undersøkelsene, først og fremst blant den farmasøytiske industrien. "Det var en inngrodd følelse blant forskere og forretningsfolk at denne bedriften hadde overtrådt i en svært alvorlig måte, sier han.

## Referanser


## Eksterne lenker
* Film fra innsiden av HLS
* Bilder fra innsiden av HLS
* SHAC sin hjemmeside
* SHAC Norge sin hjemmeside
Ambitions

«**Ambitions**» er en singel av drammensbandet Donkeyboy. Singelen ble utgitt 24. mars 2009 av Warner Music Norway.

Den toppet VG-lista i tolv uker mellom uke 27 og 38 i 2009. Den var også nummer én i uke 43. Tidligere *[[Idol (TV-program)|Idol]]*-deltaker Linnea Dale er gjestevokalist i refrenget og bidro også på Donkeyboys andre singel «Sometimes», som tok over ledelsen på VG-lista etter denne sangen i uke 39 samme år. Den skjøv «Ambitions» ned på andreplass. Dette førte til at Donkeyboy hadde singler inne på både første- og andreplass samtidig, som første norske band noen gang. Tidligere hadde The Beatles (England) og O-Zone (Moldova) gjort det samme. Like etter klarte Alexander Rybak samme bragd som soloartist.

Sangen og musikkvideoen ble nominert til årets hit og årets musikkvideo under Spellemannprisen 2009, og vant sistnevnte.

## Video
Videoen er regissert av Kristoffer Borgli. Videoen skaper også en større sikkerhet rundt hva sangen handler om. Abicere Leprous er en fiktiv sykdom som er årsaket av å gi opp sine ambisjoner. Det innebærer at huden skaller av. Konsekvensene blir fatale etter opp til 3 år. Videoen intervjuer personer som har sykdommen og de forteller om hvordan de har fått den, og om hva som er hverdagen for dem akkurat nå. Deler av denne videoen er spilt inn i Torshovparken i Oslo. 

Før singelen ble lansert i England ble det laget en ny og mer «publikumsvennlig» musikkvideo. Den ble filmet i London i januar 2010, og er regissert av Brett Sullivan.

## Listeplasseringer

## Coverversjoner
Gruppa Soup fra Trøndelag lagde en cover som ble spilt mye på NRK P3 samtidig som originalversjonen ble spilt. Soup gjorde den til en rolig låt, hvor de kun brukte piano og vokal. Vinneren av den sjette sesongen av britiske ''X Factor'', Joe McElderry, ga ut låten som den første singelen fra sitt debutalbum.

## Personell

**Donkeyboy**
*Alexander Garborg Ågedal - bass
*Thomas Drabløs - trommer
*Peter Michelsen - gitar
*Kent Sundberg - vokal, synths
*Cato Sundberg - gitar

**Øvrige medvirkende**
*Linnea Dale - vokal
*Simone Eriksrud - kor
*Espen Berg - keyboard
*Simen Matre Eriksrud - keyboard
*Erik Holm - slagverk

## Referanser
Lønnstrekk

**Lønnstrekk** vil si at det foretas et fradrag i arbeidstakers tilgodehavende når godtgjørelsen utbetales. Med andre ord vil arbeidstaker få en eller flere lønninger som er noe mindre enn vanlig. Dette kan forekomme på ulike grunnlag. Lønnstrekk kan: 

# være avtalebasert, eksempelvis ved at arbeidstaker gir arbeidsgiver fullmakt til å trekke fagforeningskontingent eller forskudd på lønn.
# skje etter pålegg fra offentlig myndighet, for eksempel ved utleggstrekk (tvangstrekk). Eksempelvis kan namsmannen/namsfogden eller Statens innkrevingssentral nedlegge lønnstrekk hos arbeidsgiver for et pengekrav.
# komme i form av trygdeytelser, hvor NAV trekker pengene automatisk før utbetaling.

## Se også
*Utleggstrekk
Bhagirathi

**Bhagirathi** (hindi: भागीरथी – *Bhāgīrathī*) er den største tilløpselva til Ganges i India. Dens kildeelv, kalt Gaumukh, ligger i Himalaya i delstaten Uttarakhand. Den dannes av smeltevann fra Gangrotibreen. Ved Devaprayag flyter Bhagirathi  sammen med Alaknanda og danner elva Ganges.

Bhagirathi blir ved Tehri-demningen utnyttet til energiproduksjon og kunstig vanning.

## Referanser


## Eksterne lenker
*
Bureja

**Bureja** (russisk: Бурея) er ei elv i Amur oblast og Khabarovsk kraj i Russland. Den er ei venstre sideelv til Amur, og dannes ved samløpet av tilløpselvene Pravaja Bureja (Høyre Bureja) og Levaja Bureja (Venstre Bureja). Pravaja Bureja kommer fra sørsida av Esopryggen, mens Levaja Bureja har utspring på vestsida av Dusse-Alin-fjellene. Elva er 623 kilometer lang, medregnet Pravaja Bureja 739 kilometer. Nedbørfeltet er på . De største sideelvene er Niman, Tujun, Tyrma og Urgal. 

I Burejas nedslagsfelt finnes forekomster av kull og jernmalm.

## Referanser
Pelotas (elv)

**Pelotas** (portugisisk: *Rio Pelotas*) er ei elv i det sørlige Brasil, og ei sideelv til elva Uruguay.

Elva har utspring i Serra do Mar ved Alto do Bispo og renner mot nordøst over 450&nbsp;km til den løper sammen med elva Rio Canoas og danner elva Uruguay. Elva utgjør grensen mellom delstatene Rio Grande do Sul og Santa Catarina.

Byggingen av vannkraftverket Barra Grande i Pelotas startet i 2004. Den planlagte demningen har forårsaket betydelige protester fra lokale innbyggere og internasjonale miljøgrupper.

## Eksterne lenker
* Brazil: An Explosive Situation Against Dams
Santa Clara River (California)

**Santa Clara River** er en om lag 186 km lang elv i søndre California. Den drenerer et område av fjella ved kysten nord for Los Angeles. Santa Clara River er en av de største elvesystemene langs kysten av søndre California, og ett av to gjenværende elvesystem i denne regionen som fortsatt løper naturlig (ikke kanalisert).

## Se også
*Piru Creek
Karun

Navnet eller begrepet **Karun** har flere betydninger:
* Karun (elv) (Karun-elven), Irans mest vannførende elv
* Charun (også Charu eller Karun), en psykopomp i etruskisk mytologi
Lake Piru

**Lake Piru** er en kunstig innsjø som ligger i Los Padres National Forest i Ventura County, California. Innsjøen ble dannet i 1955, etter byggingen av Santa Felicia-demningen i elva Piru Creek (ei bielv til Santa Clara River).  Lake Piru ligger nedstrøms for Pyramid-demningen, og ligger 318 moh. Demningens overløp ligger 322 moh.

## Kilder
*
Manicouagan

**Manicouagan** er ei elv i Quebec, Canada. Den er rundt 560 kilometer lang (inkludert den lengste tilløpselva til Manicouagansjøen), og har utspring i den sørøstlige delen av Quebec. Den renner i sørlig retning, passerer gjennom Manicouagansjøen, og munner ut i St. Lawrence-bukta nær Baie-Comeau. Det er bygget flere vannkraftverk langs Manicouagan.

Elvenavnet antas å stamme fra et Innu-ord med betydningen «hvor det finnes trebark».

## Vannkraft-demninger
Elva er sterkt utbygd, mer enn 100% av vannstrømningen er regulert. De viktigste vannkraftverkene er:
* McCormick vannkraftverk &ndash; 350 MW, drevet av Compagnie hydroélectrique Manicouagan.
* Manic-1 vannkraftverk &ndash; 184 MW, drevet av Hydro-Québec.
* Manic-2 vannkraftverk &ndash; 1024 MW, drevet av Hydro-Québec.
* Manic-3 vannkraftverk &ndash; 1244 MW, drevet av Hydro-Québec.
* Manic 4 – Oppgitt prosjekt
* Daniel Johnson-demningen / Manic-5 vannkraftverk &ndash; 1528 MW, drevet av Hydro-Québec.
* Manic-5-PA vannkraftverk &ndash; 1064 MW, drevet av Hydro-Québec.

## Referanser


## Eksterne lenker
* 
* Hydro-Québec Manicouagan kart
Grijalva

**Grijalva** (spansk: *Río Grijalva*), også kalt Tabasco-elva, lokalt også kalt *Río Chiapa*) er ei 480&nbsp;km lang elv i det sørøstre Mexico. Den er oppkalt etter Juan de Grijalva, som besøkte området i 1518. Elva har sine kilder i Chiapas-høylandet og renner fra Chiapas til delstaten Tabasco gjennom Sumidero-kløfta til munningen i Campechebukta rundt 10&nbsp;km nordvest for Frontera. Elva har et nedbørfelt på 134&nbsp;400&nbsp;km².

## Referanser
Tumut

**Tumut** er ei elv i New South Wales, Australia.

Elva har sine kilder på nordsiden av Mount Jagungal i Snowy Mountains, sør i New South Wales. Den har et løp på 145 km før den blir en del av Murrumbidgee ved Darbalara nær Gundagai. Selv om elva er kort, har den stor vannføring ettersom den fører snøsmelting og annet vann fra store fjellsider. Gjennom reguleringene i Snowy Mountains Scheme blir elva også tilført vann fra elva Tooma og innsjøen Eucumbene.

Mellom Cabramurra og Tumut er det bygget en serie på fem demninger og fire vannkraftverk, blant annet Guthega vannkraftverk fra 1954. 

## Miljøvern
Tumut River har blitt påført store økologiske forstyrrelser som følge av kraftreguleringene: erosjon, oversvømmelser, temperatursvingninger i vannet som har forstyrret økosystem,  og endringer i flora og fauna.
## Referanser
Galway Bay (sang)

**«Galway Bay»** er tittelen på to ulike irske sanger.

Den første, komponert av  Frank A. Fahey (født 1850), har nå blitt kjent som den «gamle versjonen» av «Galway Bay».

Den andre ble skrevet av Dr. Arthur Colahan i Leicester i 1947 og ble popularisert av Bing Crosby. Crosby, Victor Young and His Orchestra spilte inn «Galway Bay» i Los Angeles, 27. november 1947 for Decca Records. Crosby endret noe av teksten, slik at den ble mindre politisk og ble en enorm hit verden over blant irske emigranter.  Copyrighten til denne versjonen innehas av Box and Cox Publications i London.

En humoristisk versjon ble utgitt av The Clancy Brothers og Tommy Makem på LP-platen *In Person at Carnegie Hall* (Columbia CS&nbsp;8750) i 1963.

Nilles har skrevet en svensk tekst med tittelen «Mitt gamla hem». Den ble spilt inn av Henry Lindblom m. Stig Holms "Rhythm Masters" i 'Stockholm 28. desember 1948. Sangen ble utgitt på 78-platene His Master's Voice X&nbsp;7464 i (Sverige) og på His Master's Voice A.L.&nbsp;2972 (i Norge).

«Fairytale of New York» med The Pogues nevner "The boys of the NYPD choir still singing ‘Galway Bay’" med henvisning til Bing Crosbys populære versjon.

## Norske versjoner
Juul Hansen, Kjell Grunnteig, Edna Nystad har skrevet norske tekster. Alf Prøysen har skrevet to norske tekster: «Visa hennes Staslin» samt «Alle barn i Lillestrøm». I Hansens versjon bærer den tittelen «Min egen by». Grunnteigs versjon heter «Vi skal vise mere ømhet for hverandre». I Nystads versjon har den tittelen «Havnasangen». 3 Busserulls spilte inn en versjon med tittelen "M/s Vindafjord" i 1980.

## Innspillinger

## Referanser
Per G. Jonson

**Per Gunnar «PeGe» Jonson** (1910–1975) var en norsk filmfotograf. Han var også skihopper og offiser.

Som ung var han aktiv som skihopper og trente med Birger Ruud og brødrene.
Etter ingeniørstudier utenlands ble han i 1933 hopptrener for det polske
hopplandslag, stasjonert i Zakopane. I 1934 hadde han to ganger bakkerekorden 
i den nybygde Letalnica i Planica. Med smalfilm laget han kortfilm om skiløping i Karpatene, slik at Leni Riefenstahl engasjerte ham som
assistent til sine filmer om Vinter-OL 1936 fra Garmisch-Partenkirchen. I 1935 var han instruktur i Ungarn.
Han var kanskje den første som hoppet med kamera.
Han ble sjeffotograf for Norsk Film A/S i 1938.

I 1940 fotograferte han litt for svensk film, før han ble teknisk leder ved informasjonsavdelingen i London og i 1943 filmsjef for Forsvarets overkommando. Han fotograferte fra atlanterhavskonvoiene og fra kampene i Walcheren, og mottok flere medaljer. Ifølge Finn Bergan var Jonson utdannet commandosoldat og løytnant i *10. commando*. Jonson  beveget seg denne ilandgangs-dagen (1. november 1944) mellom de stridende og filmet tyske så vel som de nittifem norske soldater. Under oppdraget brukte han kamera med stativ.

Jonson fotograferte flere norske filmer i tiden frem til 1960. Mot slutten tapte han penger på forsøk med egen filmproduksjon, blant annet var *[[Ugler i mosen (film)|Ugler i mosen]]* en av de første norske filmer med farge.

Han sonet i 1961 en fem måneders fengselsstraff for å den 13. oktober 1960 ha forsøkt å rane Postgiro-kontoret i Tollbugata (Oslo).

I sine senere år mottok han krigsinvalidepensjon.

## Utmerkelser og priser
* Krigsmedaljen
* Deltakermedaljen
* Walcheren-medaljen
* Statens Filmstipend 1949 på kroner 3 000 for studier i England.  Delt med Finn Bergan

## Verk

* 1968 – *[[Planica, juce, danas, sutra ...]]*.  Kortfilm fra Jugoslavia.
* 1964 – *[[Marenco]]*
* 1961 – *[[Vår i Skandinavia]]*.  Kort reklamefilm.
* 1959 – *[[Ugler i mosen (film)]]*.  Produsent.
* 1959 – *[[Hete septemberdager]]*.  Produsent.
* 1958 – *[[På slaget åtte]]*
* 1958 – *[[I slik en natt]]*
* 1958 – *[[Selv om de er små]]*
* 1957 – *[[Smuglere i smoking]]*
* 1957 – *[[Peter van Heeren]]*
* 1956 – *[[Roser til Monica]]*
* 1956 – *[[Kvinnens plass]]*
* 1956 – *[[Hjem går vi ikke]]*
* 1954 – *[[Savnet siden mandag]]*
* 1954 – *[[Shetlandsgjengen (film)]]*
* 1954 – *[[Selkvinnen]]*
* 1954 – *[[Heksenetter]]*
* 1952 – *[[Nødlanding (film)]]*
* 1952 – *[[Trine (film)]]*
* 1951 – *[[Kranes konditori]]*
* 1951 – *[[Skadeskutt]]*
* 1951 – *[[Flukten fra Dakar]]*
* 1950 – *[[Oslo 24 timer av byens liv]]*
* 1950 – *[[Marianne på sykehus]]*.  Kortfilm.
* 1949 – *[[Svendsen går videre]]*
* 1948 – *[[Trollfossen (film)]]*
* 1947 – *[[5 år - som vi så dem]]*
* 1947 – *[[Sankt Hans fest (film)]]*
* 1946 – *[[Englandsfarere]]*
* 1941 – *[[Gullfjellet (film)]]*
* 1941 – *[[Kjærlighet og vennskap]]*
* 1940 – *[[Tante Pose]]*
* 1940 – *[[Mannen som alla ville mörda]]*
* 1940 – *[[Bastard (film)]]*
* 1940 – *[[Vildmarkens sång]]*
* 1939 – *[[Gjest Baardsen (film)]]*
* 1939 – *[[Valfångare]]*
* 1939 – *[[De vergeløse]]*

## Referanser


## Eksterne lenker
*
Rappfots Æresløp

**Rappfots Æresløp** er det eneste monté-æresløpet for kaldblodshester i Norge og ris på Bergen Travpark til ære for kaldblodstraveren og avlshingsten Rappfot.

Løpet ble arrangert for første gang i 2001.

## Vinnere av Rappfots Æresløp
*2001 Birk Harald, rytter Nadja Gjeldsvik Tysse
*2002 Sakko Vinn, rytter Heidi Grethe Kristiansen
*2003 Ylblesa, rytter Cecilie Bergfjord Berentsen
*2004 Vassfjell Elden, rytter Silje Hogner
*2005 Havørnen, rytter Marthe K. Wessel
*2006 Slåtsve Tora, rytter Line Gundersen
*2007 Taletta, rytter Gunn Elisabeth Vigane
*2008 Pentus, rytter Line Gundersen
*2009 Megarama, rytter Liv Pedersen
*2010 Umulius, rytter Madelen Berås

## Eksterne lenker
* Rappfots Æresløp
Koyna (elv)

**Koyna** er en elv som har sitt utspring i Mahabaleshwar, og er en sideelv til Krishna i vestlige deler av Maharashtra i India. I motsetning til de fleste andre elvene i denne delstaten, som renner fra øst til vest, renner Koyna i nord-sør retning. 

Koyna-elven er kjent for Koyna-demningen, som er det største vannkraftprosjektet i Maharashtra. Reservoaret heter Shivaji Sagar Lake, og er en stor innsjø med en lengde på 50 km. Demningen er lokalisert i Koyna Nagar i det Vestlige Ghats. Elven møter Krishna, som er en av de tre største elvene i Sør-India, ved Karad.

Koyna har en bredde på rundt 100 meter, og har lav vannføring. Vannet har olivengrønn farge i tørkeperioden og en blåbrun farge i monsunperioden. Det finnes mye alger i elven, som også har et rikt planteliv ved breddene. 

## Referanser
Liv Pedersen

**Liv Pedersen** (født 1970) er en norsk montérytter. 

Hun tok lisens da sporten startet i Norge, og har tilhørighet til Biri travbane. Pedersen ble norgesmester i 2003 og 2006, har flere lands-championater og utallige bane-championater, og har vunnet Nordisk mesterskap i monté for kaldblodshester to ganger, i 2008 med Lykke Knut og i 2009 med Megarama.

## Statistikk

## Titler
* Norgesmester: 2003, 2006
* Banechampion Bjerke: 2002, 2003, 2004, 2005, 2006, 2007, 2008

## Referanser
Wallander – Cellisten

**Wallander – Cellisten** er en svensk kriminal-thriller fra  regissert av Stephan Apelgren. Filmen handler om politietterforskeren Kurt Wallander og er en av en rekke filmer med Krister Henriksson i rollen som Wallander.

Den gikk rett på DVD den 19. september 2009. Den hadde tv-premiere i 2011.

## Handling
En russisk konsertcellist utsettes for et bombeangrep etter en opptreden i Ystad. Kvinnen viser seg å være et kronvitne i en mordpåtale mot et medlem av den russiske mafiaen, nemlig sønnen til denes ledende mann, den lenge internasjonalt etterlyste Leb Munchin. Wallander og hans kollegaer befinner seg plutselig midt oppe i en krig mot en mektig internasjonal motstander der metodene er nødeløse. Men Wallander mistenker at Leb Munchins motiv denne gangen ikke handler om penger og stor vinning, men om noe mer dypere. Til slutt står Wallander øye mot øye mot en aldrende forbryter som er klar til å bekjempe sin siste strid med alle midler han har til rådighet...

## Rolleliste

## Referanser


## Eksterne lenker
*
Chorotypidae

* Chininae
* Chorotypinae
* Erianthinae
* Eruciinae
* Mnesicleinae
* Prionacanthinae

**Chorotypidae** er en gruppe av rettvingene (Orthoptera)  og tilhører en familiegruppe blant  gresshoppene.  

## Utseende
Noen arter i slekten *[[Chorotypus]]* har sterkt utviklet kamuflasje og ligner visne blader. De er brune på farge, kroppen er flattrykt fra sidene med falske "nerver" som understreker likketen.
Thorax danner en høy kjøl som ender bratt rett bak hodet, som er mer eller mindre inntrukket i thorax. Bakkroppen holdes gjerne oppkrøllet over ryggen og går i ett med resten av blad-omrisset.

## Levevis

## Utbredelse
Gruppen er utbredt i Sør-Amerika, Afrika og Asia.

## Fossile arter
Det later ikke til å være beskrevet noen fossile arter i denne gruppen.

## Systematisk inndeling

* ** [[vingede insekter]]** (Pterygota) 
** **[[Neoptera]]** («nyvinger»)
*** **[[Orthopteroida]]**  («gresshoppelignende insekter»)
**** Orden rettvinger (Orthoptera) 
***** Underorden **[[gresshopper]]** (Caelifera) 
****** Overfamilie Eumastacoidea
******* Familie Chorotypidae Stål, 1873
******** Underfamilie Chininae Burr, 1899 – 2 slekter, 9 arter
******** Underfamilie Chorotypinae Stål, 1873 – 8 slekter, 33 arter
******** Underfamilie Erianthinae Karsch, 1889 – 12 slekter, 40 arter
******** Underfamilie Eruciinae Burr, 1899 – én slekt, 19 arter
********* Slekten *[[Erucius]]* Stål, 1875
******** Underfamilie Mnesicleinae Descamps, 1973 – 19 slekter, 58 arter
******** Underfamilie Prionacanthinae Descamps, 1973 – bare én art
********* *[[Prionacantha picta]]* Henry, 1940

## Kilder
* Liste over artene, fra Orthoptera Species File Online

## Eksterne lenker
* 
* Foto av en art som ligner et dødt blad, Borneo
* En art fra Sumatra som etterligner et dødt blad
* Norsk Entomologisk forening
Eiendomsdagen

**Eiendomsdagen** er et årlig arrangement ved Handelshøyskolen BI i Oslo, med røtter fra Handelshøyskolen BI i Sandvika. 

Eiendomsdagen er blant de største arrangementene på BI hvor kjente aktører fra næringslivet deltar som gjester og foredragsholdere. Arrangør er Eiendomsutvalget. 

Arrangementet er til for å gi studentene et godt innblikk i næringseiendom, herunder investering, utvikling og forvaltning. Eiendomsdagen skal dessuten være en aktuell møteplass og bidra til utvikling av relasjoner mellom studenter og næringsliv.

Tidligere var også eiendomsdagen den dagen eiendomsprisen FIABCI Prix d’Excellence for Norge ble delt ut i samarbeid med FIABCI. Dette er en pris, utdelt til eiendomsprosjekter som fremstår som "helhetlige prosjekter som dekker samfunnets behov for optimale løsninger på hvert sitt eiendomsbehov". Tidligere vinnere er blant andre Telenor-bygget på Fornebu, som forøvrig også vant verdensfinalen i 2005. BI-bygget i Nydalen vant prisen i 2004.

Kjente foredragsholdere som har deltatt på Eiendomsdagen:

*Olav Thon
*Christian Ringnes
*Olav Selvaag
*Harald Magnus Andreassen
*Gunnar Krogsveen
* Karsten Kallevig (investeringsdirektør for eiendom i oljefondet)
* Martin Mæland

## Eksterne lenker
* Eiendomsutvalgets nettsted 
* FIABCI Prix' nettsted
C’est Magnifique

**«C'est Magnifique»** er en amerikansk populærmusikksang fra 1953, skrevet av Cole Porter til musikalen *[[Can Can (musikal)|Can Can]]*, hvor den ble introdusert av Lilo og Peter Cookson.

«C'est Magnifique» har blitt en standardsang, selv om den hadde svake listeplasseringer i 1953. Den mest populære platen på den tiden sangen ble introdusert ble utgitt av Gordon MacRae med Axel Stordahl and His Orchestra (Capitol F 2465). utgav den mest poulære platen på den tiden 

## Innspillinger (i utvalg)
* Gitte og farmand (1956)
* Dean Martin (1962)
* Ella Fitzgerald (1978, på LP-platen *Dream Dancing*) 
* Arielle Dombasle (2006)
* Amanda Lear (2006)
* Albert de Paname (2008)
* Patricia Barber (2008)

## Norske versjoner
Alf Hartmann har skrevet en norsk tekst. Den norske tittelen er også «C'est Magnifique». Nora Brockstedt, Willy Andresens kvintett har spilt inn sangen på plate. Den ble utgitt på 78-platen Musica A&nbsp;5174 i 1956 samt på EP-platene Musica NEP-819 og Musica NEP-822. 

Sverre Bævre og Bias Bernhoft har også skrevet en norsk tekst med samme tittel. Leif Juster med orkester, dirigent: Carsten Klouman, har spilt inn sangen. Den ble utgitt på LP-platen *En glad gutt* (Dag Frøland DLP 6) i 1976.

## Referanser
I Really Love You

**«I Really Love You»** er en amerikansk sang med melodi og tekst av Leroy Swearingen. Den ble opprinnelig spilt inn på plate av hans band The Stereos i 1961.

Senere ble sangen spilt inn som coverversjon av forhenværende Beatle George Harrison. Den ble utgitt på hans studioalbum *Gone Troppo* (Dark Horse Records 1982). Produsenter var George Harrison, Ray Cooper samt Phil McDonald.

Den ble også utgitt på single utleukkende i USA, men lyktes ikke å komme på singlelisten.

## Norsk versjon
Eldar Vågan har skrevet en norsk tekst. På norsk bærer den tittelen «Oddvar Brå». 

### Innspilling
*Vazelina Bilopphøggers. Utgitt på albumet *[[Gå for gull!]]* (Slagerfabrikken/Opal SLP&nbsp;99008 (LP), Slagerfabrikken/Opal SCD&nbsp;99008 (CD)) i 1987.

## Listeplasseringer
The Stereos' versjon lå på en femtendeplass på Billboard Hot R&B Sides-listen i 1961 og på en 29.-plass på Billboard Hot 100-listen samme år.

## Referanser
Queen Of My Heart

**Queen Of My Heart** er en svenskfødt hoppe, født 2002 e. Barbeque (US) og Heart Sund (SE) e. Sugarcane Hanover (US)

Rekord: 15,1K – 13,4aK. Queen Of My Heart har etter debuten i 2007 vært Norges ubestridte ener blant montéhestene. Hun har bla. vunnet montéløpet under Biri All-round travet i 2009, Åby Stora Montépris 2009. 

Queen Of My Hearts faste rytter er Liv Pedersen.

## Eksterne lenker
* DNT oppføring
* Blodbanken.nu oppføring
California Aqueduct

**California Aqueduct** er et system av kanaler, tunneler og rørledninger som bringer vann fra Sierra Nevada og dalene i nordre California til søndre California.  California Department of Water Resources opererer og vedlikeholder akvedukten, inkludert to pumpekraftverk. Disse er Castaic vannkraftverk (inngår som en del av Pyramid Lake vannkraftverk) og Gianelli vannkraftverk (ved San Luis-demningen).

## Referanser




## Eksterne lenker
*
Wallander – Presten

***Wallander – Presten*** er en svensk kriminal-thriller fra  regissert av Henrik Georgsson. Filmen handler om politietterforskeren Kurt Wallander og er en av en rekke filmer med Krister Henriksson i rollen som Wallander.

Den gikk rett på DVD den 21. oktober 2009.

## Handling
En forsamlingsprest blir funnet skutt utenfor et vandrerhjem i Ystad, etter det som ser ut som et forsøk på en kaldblodig henrettelse. Mens presten, som man tror kan identifisere den skyldige, kjemper for sitt liv på sykehuset, søker Kurt Wallander og hans kollegaer etter ledetråder. Først når det går opp for politiet at presten har hatt en utenomekteskapelig kjærlighetsaffære, står det klart at det handler om et sjalusilovbrudd. Men hvor finnes mordvåpenet – og hvem av de bedratte partene har hatt det sterkeste motivet?

## I rollene

## Referanser


## Eksterne lenker
*
Hot Tub

**Hot Tub** er en svensk travhest, født 2000 og som trenes av Marcus Öhman på Bergsåker travbane. Hot Tub er en av Sveriges beste montéhester gjennom tidene, og satte sin sterke verdensrekord i monté, på 1.11,2 over 2140 meter i Montéeliten 2008 på Solvalla. Hot Tub har også annet vunnet blant annet Prix de L´Ile-de-France og blitt nummer to og tre i Olympiatravet. Hesten avstammer fra de kjente amerikanske travhestene Sugarcane Hanover, Bathing Beauty og Nevele Pride. 

## Eksterne lenker
* STC oppføring
* Blodbanken.nu oppføring
Arild Danielsen

**Arild Danielsen** (født 1985) er en norsk prisbelønnet fotograf fra Kristiansand.

Han er uteksaminert med bachelorgrad i fotografi ved det engelske universitetet University for the Creative Arts. Han har arbeidet med en rekke norske aktører, deriblant Kirkens SOS, Kristiansand Dyrepark, NSB og Posten Norge. I 2009 vant Danielsen beste pris for reklame- og musikkfoto i Utsnitt (nå med navnet Gullsnitt), Norges eneste prisutdeling for reklamefoto. I 2013 ble han utmerket for beste nettportefølje ved samme prisutdeling. Arild Danielsen har også fotografert kjente norske profiler som Arne Næss, Per Fugelli og Harald Rosenløw Eeg.

Jazzgitarist Pat Metheny og pianist Brad Mehldau brukte Danielsens fotokunst som plateomslag samt booklet på deres plateutgivelse Metheny/Mehldau Quartet. Naturbildene er fra Auversvatn i Bykle kommune.

## Referanser


## Eksterne lenker
* Hjemmeside
* Fotografier på fotografs hjemmeside som ble brukt i plateutgivelsen Metheny/Mehldau Quartet.
Kim Novak badet aldri i Genesaretsjøen

***Kim Novak badet aldri i Genesaretsjøen*** er en svensk dramafilm av Martin Asphaug fra 2005.

## Handling

En sommer i Närke i begynnelsen av 1960-tallet. 14-årige Eriks mor ligger for døden med kreft og faren ordner det slik at Erik og kompisen Edmund får være ute på sommerstedet Genesaret, passet på av Eriks 22-årige storebror Henry som skal skrive en bok. I løpet av sommeren treffer Henry Ewa, som har vært lærervikar på Eriks skole. En kveld kommer en mørbanket Ewa til Genesaret, mishandlet av forloveden Berra. Noen dager senere blir Berra funnet myrdet på en parkeringsplass i nærheten.

## Om filmen
Filmen bygger på Håkan Nessers roman *[[Kim Novak badet aldri i Genesaretsjøen (roman)|Kim Novak badet aldri i Genesaretsjøen]]*, men handlingen er ikke identisk med boken.

## Skuespillere
* Anton Lundqvist – Erik Wassman
* Jesper Adefelt – Edmund Wester
* Jonas Karlsson – Henry Wassman
* Johan H:son Kjellgren – Erik Wassman i voksen alder
* Helena af Sandeberg – Ewa Kaludis
* Anders Berg – Berra Albertsson
* Donald Högberg – Filip Wassman, Eriks pappa
* Anders Ahlbom – Etterforsker Verner Lindström
* Leif Andrée – Albin Wester, Edmunds pappa
* Måns Nathanaelson – Rogga Lundberg
* Cecilia Nilsson – Signe Wester, Edmunds mamma
* Chatarina Larsson – Ellen Wassman
* Emil Johnson – Snedtrut
* Josefine Strandberg – Britt
* Pär Luttrop – Brylle

## Referanser


## Eksterne lenker
*
Lake Castaic

**Lake Castaic** er en kunstig dannet innsjø i California, demmet opp av Castaic-demningen. Innsjøen har tillsig fra Castaic Creek, men mesteparten av vannet i denne innsjøen kommer fra den vestre grenen av California Aqueduct. Innsjøen rommer 399&nbsp;000&nbsp;000&nbsp;m³ vann, og fungerer som ett av reservoarene til Pyramid Lake vannkraftverk.

Innsjøen erstattet reservoaret over St. Francisdammen som la i neste canyon mot øst. Denne kollapset i 1928 og flodbølgen som fulgte drepte mer enn 400 mennesker i Santa Clara-dalen.
Trickle Trickle

**«Trickle Trickle»** er en amerikansk sang med melodi og tekst av Clarence Bassett. Den ble først utgitt av doo-wop-gruppen The Videos i 1958, og senere på singlen Atlantic 3772 av Manhattan Transfer i 1979. Produsent var Jay Graydon.

Sangen nådde en 73.-plass på den amerikanske Billboard Hot 100-singlelisten i 1980.

Den kom på den newzealandske singlelisten 15. mars 1981, lå der i fem uker og på en 32.-plass i én uke.

## Norsk versjon
Eldar Vågan har skrevet en norsk tekst. På norsk bærer den tittelen «Vond rygg, såre knoker». Sangen ble utgitt av Vazelina Bilopphøggers på albumet *[[Gå for gull!]]* (Slagerfabrikken/Opal SLP 99008 (LP), Slagerfabrikken/Opal SCD 99008 (CD)) i 1987.

## Referanser
Grete Klempel Starheim

**Grete Klempel Starheim** (født 8. mars 1940 i Frederiksberg i København) er cand.philol. med fagene norsk, tysk og allmenn litteraturvitenskap. Sin hovedoppgave skrev hun om Hans E. Kincks lyriske drama *Lisabettas brødre*, og hun har all sin dag vært en ivrig og kunnskapsrik formidler av norsk kultur. I studietida var hun
en aktiv deltaker i Ingeborg Refling Hagens kulturarbeid.
 
Hennes faste arbeidsplass har vært Universitetet i Oslo, der hun har vært studieveileder, studiekonsulent, seksjonsleder, fakultetssekretær (fra 1970-1990) og fakultetsdirektør ved Det historisk filosofiske fakultet (1990–2000), og endelig, seniorrådgiver ved Informasjonsavdelingen (2000–2009) med ansvar for kulturbyggende og identitetsskapende tiltak, *Lunsj med kultur*, *Klubben for vitenskapelige ansatte*, universitetsgaver og profileringsartikler, arrangementer og seremonier. Hun har sittet i tallrike komiteer. Hun har også virket som foredragsholder. Hun mottok Kongens fortjenstmedalje i sølv 2. oktober 2009.

## Referanser
Thomas Røed

**Thomas Røed** (født 1976) er en norsk tidligere fotballspiller, fra Lier i Buskerud. 

Han er mest kjent fra tiden i Odd Grenland der han spilte fast på førstelaget fra 1999 til 2004. Han har spilt for Åssiden, Strømsgodset, Odd Grenland (først på lån) og Pors Grenland. Røed var kantspiller og spiss. Han har vunnet cupgull med Odd Grenland og har vært på prøvespill i Leeds United. Han var i 2013 trener i 3.-divisjonsklubben Stoppen Sportsklubb.

Han er far til Kongsvinger-spiller Sander Røed.

## Referanser
Embla (navn)

**Embla** er et nordisk kvinnenavn med usikker opprinnelse. Det kan være dannet av norrøne *almr*, «alm».

I norrøn mytologi var Ask og Embla de to første menneskene på jorden.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Embla Hjulström (f. 1994), svensk skuespiller

## Referanser


## Eksterne lenker
*
Episactidae

* Episactinae
* Espagnolinae
* Miraculinae
* Teicophryinae

**Episactidae** er en gruppe av rettvingene (Orthoptera)  og tilhører en familiegruppe blant  gresshoppene.

## Utseende
Middelsstore, slanke, vanligvis vingeløse gresshopper. De mangler høreorganer og organer for å lage lyd. Hodet er langstrakt, noe kjegleformet, fasettøynene er temmelig store. Antennene er korte og består av 10 eller færre ledd. Beina er ganske lange og kraftige, særlig bakbeina, leggene er piggete. De sitter vanligvis med bakbeina spredt ut til sidene.

## Levevis

## Utbredelse
Denne familien er funnet spredt i tropiske områder: i Mellom-Amerika, på Madagaskar og i Kina og omkringliggende områder.

## Systematisk inndeling

* ** [[vingede insekter]]** (Pterygota) 
** **[[Neoptera]]** («nyvinger»)
*** **[[Orthopteroida]]**  («gresshoppelignende insekter»)
**** Orden rettvinger (Orthoptera) 
***** Underorden **[[gresshopper]]** (Caelifera) 
****** Overfamilie Eumastacoidea
******* Familie Episactidae Burr, 1899
******** Underfamilie Episactinae Burr, 1899 – 5 slekter, 23 arter, Mellom-Amerika og Kina
******** Underfamilie Espagnolinae Rehn & Rehn, 1939 – 6 slekter, 11 arter, bare på Hispaniola
******** Underfamilie Miraculinae Bolívar, 1903 – 6 slekter, 20 arter, Madagaskar
******** Underfamilie Teicophryinae Rehn & Rehn, 1939 – én slekt med 9 arter, Mellom-Amerika

## Kilder
* Liste over artene, fra Orthoptera Species File Online

## Eksterne lenker
* 
* Tegning av ''Episactus tristani''
* Norsk Entomologisk forening
Castaic Creek

**Castaic Creek** er en elv i nordre del av Los Angeles County, California. Det er en bielv til Santa Clara River. Castaic-demningen demmer opp elva, og er med på å danne Lake Castaic, med Pyramid Lake vannkraftverk som er et pumpekraftverk.
Inga Tidblad

**Inga Tidblad** (1901–1975) var en svensk skuespiller. Hun giftet seg i 1931 med skuespilleren Håkan Westergren. Hun er mor til skuespillerne Meg Westergren og Claes-Håkan Westergren. Tidblad hadde utdannelse fra Dramatens elevskola og var først og fremst en teaterskuespiller, men hadde også et stort antall filmroller.

## Filmografi

## Bibliografi
* *Om ni behagar* (1963) Memoarer
* *En bukett*  (1967) Memoarer
* *Då och då*  (1973)

## Priser og utmerkelser (utvalg)
*  – Guldbaggen for beste kvinnelige hovedrolle i *Pistolen*
* 1964 – Svenska Akademiens teaterpris
* 1956 – O'Neill-stipendiet sammen med Lars Hanson.
*  – Svenska Filmsamfundet (plakett)

## Referanser


## Eksterne lenker
* 
*
Kommunal- og regionsrådvalget i Danmark 2005

**Kommunal- og regionsrådvalget i Danmark 2005** var et valg som ble avviklet den 15. november 2005. Valget fant sted i 98 fremtidige kommuner som ble opprettet den 1. januar 2007 i forbindelse med den kommende kommunereformen i Danmark i 2007. Ved forrige kommunalvalg i 2001 var det valg i 275 kommuner.

## Valgresultatet

## Kilder
* Kilde: Danmarks Statistik: ''Statistisk Årbog 2007'', Juni 2007, 111. årgang, , ,  (Internett utgave), ISSN 1601-104x (Internettutgave)]
Shinano

**Shinano** (信濃川, *Shinanogawa*) er den lengste elven i Japan. Den renner fra Nagano prefektur til Niigata. Elven er 367 km lang og har et nedbørfelt på 11&nbsp;900 km² (tredje største i Japan). Den blir kalt **Chikumaelven** (千曲川 *Chikumagawa*) i prefekturet Nagano.  Viktige sideelver er Azusa og Takase, som begge har stor vannkraftproduksjon.

Elven har sitt utspring i Kobushi-fjellet på grensen til Saitama, Yamanashi og Nagano, og renner videre mot nordøst og møter elven Sai fra Matsumoto. Kawanakajima (川中島), møtestedet for Chikuma og Sai, ligger på et historisk sted hvor slagene ved Kawanakajima fant sted. Deretter svinger elven mot nordøst og munner ut i Japanhavet ved byen Niigata.

I 1922 ble Ōkōzukanalen (大河津分水路 *Ōkōzu Bunsuiro*) bygget for å forsvare Niigata fra flommer og oversvømmelser. Den gjorde det mulig å dyrke store mengder ris rundt byen. Elven er også demmet opp, og Kannagawa vannkraftverk som er landets største vannkraftverk, ligger ved elven. Ved den sørvestre sideelva Uone, helt sør i prefekturet, ligger Okukiyotsu vannkraftverk ved byen Yuzawa.
Sankt Hans fest (film)

***Sankt Hans fest*** er en norsk film fra 1947 av Toralf Sandø. Den er basert på romanen Sankt Hans Fest av Alexander Kielland fra 1887.

## Handling
Filmen følger romanens handling.
Den sure presten Kruse spilles av Tore Foss, som er i mot forretningsstandens byfest som planlegges av
Johannes Eckhoff som Garman, 
Jon Lennart Mjøen som Randulf og
Claus Wiese som Holck, samt
Erling Drangsholt som banksjefen og
Sigurd Magnussøn som amtmannen.
Presset fra begge kanter var Else Heiberg
som  i virkeligheten jo var Randulfs kone.

## Mottakelse
En kritikk var gjennomgående velvillig innstilt, men satte spørsmålstegn ved lyssettingen. Men, festkomiteen burde vært lystigere, og best ut blant skuespillerne kom nok Egil Hjorth-Jenssen som «står i en særklasse som overkaninen».

## Melodi
«St. Hans-valsen» (Skrevet av Gunnar Sønstevold). Innspilt av Maj Sønstevolds ensemble i Oslo 16. april 1947. Utgitt på 78-platen Musica A-8515.

## Referanser


## Eksterne lenker
*
Rajang

**Rajang** (malayisk: *Sungai Rajang*) er en elv i Sarawak i Malaysia. Elven ligger nordvest for Borneo og har sitt utspring i Iranfjellene. Videre renner den ca. 563&nbsp;km til Sørkinahavet, noe som gjør den til landets lengste elv. Den øvre delen av Rajang er også kjent som *Batang Balui* av Orang Ulu. Noen av de viktigste sideelvene er Katibas, Balleh, Bangkit og Kanowit. 

Malaysias største og høyeste (160&nbsp;m) vannkraftverk, Bakun vannkraftverk, ligger på Batang Balui.  

Den største byen ved elven er Sibu, som ligger ca. 60 km fra munningen til Rajang. Neste store by opp langs elven er Kanowit, som er bygd ved munningen til Kanowitelven på bredden til Rajangelven. Denne byen ligger omtrent 174 km fra Sør-Kina-havet og ca. en times båttur fra Sibu. Siste store bosetning ved elven er Kapit. Andre mindre byer inkluderer Song og Belaga.
Adolf Fredriks församling

**Adolf Fredriks församling** (norsk: sogn)  ligger på Norrmalm og i Vasastaden mellom Kungstensgatan, Dalagatan, Tegnérgatan, Klara sjö, Olof Palmes Gata, Tunnelgatan og Döbelnsgatan i det sentrale Stockholm. Den oppstod i 1675 og fikk sitt nåværende navn hundre år seinere. Sognet hadde  innbyggere i 2019, hvorav  medlemmer i kirken.

Kirken, med samme navn, er oppkalt etter kong Adolf Fredrik. 
På Adolf Fredriks kirkes plass lå tidigere et trekapell, S:t Olof. Det ble oppført i 1674 på en eldre gravlund, som da hørte til St. Clara kirke. Adolf Fredriks kirke ble tegnet av arkitekten Carl Fredrik Adelcrantz stod klar i 1774.

På kirkegården hviler mange berømtheter, for eksempel Olof Palme, Hjalmar Branting, Anders de Wahl, Thor Modéen og Johan Tobias Sergel.

Adolf Fredriks vokalensemble og Adolf Fredriks ungdomskör er blant sognets kor.

## Referanser


## Eksterne lenker
* Adolf Fredriks församling
Strikkhopping

:*For barneleken, se: [[Hoppe strikk]]*

**Strikkhopping** (en:*Bungee jumping*) er en aktivitet som innebærer å hoppe fra en høyde mens man er festet til et strikk eller et elastisk tau.

Normalt hopper man fra en fast høyde som en bygning, en bro eller en kran, men det forekommer også hopp fra bevegelige høyder, som fra en luftballong eller helikopter, som har mulighet til å stå stille i luften.

Når man hopper, strekkes strikken først — avhengig av ens vekt — maksimalt, og trekker seg deretter automatisk sammen, hvilket fører til at man blir dradd opp igjen.  Dette fortsetter til all energien er oppbrukt. 

Strikkhopping er ikke ufarlig, strikk har løsnet, og personer har både blitt alvorlig skadet og drept. Man kan også bli skadet ved å vikle seg inn i strikken, eller ved at strikken ikke er tilpasset personens vekt, eller høyde på hoppet, noe som har resultert i at hopperen har truffet bakken. Man kan også få netthinneavløsning, det vil si at netthinnen løsner, noe som kan medføre synstap eller blindhet.

## Gorsa-juvet
Gorsa-juvet er et 153 m dypt fossejuv i Kåfjorddalen i Nord-Troms. Over juvet er det bygget en 53 m lang gangbro som binder sammen omfattende turstinett på begge sider av juvet. Broen er i tillegg spesielt kontruert for strikkhopping og ble åpnet den 20. august 2011.

## Referanser


## Eksterne lenker
* 

Gorsajuvet på Norgeskart.no
Kran

**Kran** har flere betydninger:

*Heisekran, en kran man bruker til å heise opp objekter
*Vannkran, også kjent som blandebatteri og armatur

## Mennesker
* Kjell Olav Kran, en norsk siviløkonom, næringlivsleder og tidligere president i Norges Idrettsforbund